Léon-Gontran Damas
Store norske leksikon,Språk og litteratur,Litteratur i verden,Sør-Amerikas litteratur,Guyanas litteratur
Léon-Gontran Damas var en fransk forfatter fra Fransk Guyana. Sammen med Césaire og Senghor grunnla han i 1930-årene négritude-bevegelsen i franskspråklig diktning.
Forfatterskap Damas arbeidet blant annet i UNESCO, i afrikanske kulturorganisasjoner og som professor i USA. Rytmisk og klanglig er hans lyrikk preget av hans store interesse for jazz; et av hans mest kjente dikt er tilegnet Louis Armstrong.Forfatterskapet vitner også om en sterkt kritisk og ofte aggressiv holdning overfor europeisk kultur. Mest kjent er diktsamlingen Pigments (1937); ellers kan nevnes Poèmes nègres sur des airs africains (1948), Black-Label (1956) og Névralgies (1972). Han redigerte også flere antologier med lyrikk av svarte forfattere. Les mer i Store norske leksikon Fransk Guyana Fransk Guyanas historie négritude Eksterne lenker Damas i Postcolonial Studies @ Emory (engelsk)   Hommage à Léon-Gontran Damas 1912-1978 (franskspråklig video, BnF, 2013)